Institutul Cantacuzino nu a reluat producţia de vaccin antigripal, dar vrea să facă o soluție anti-îmbătrânire. Ministrul Apărării, Gabriel Leş, a anuntat, că unul dintre obiectivele insitutului în acest an este relansarea unui supliment alimentar românesc obţinut din orz verde.

Produsul este cunoscut pe plan naţional şi international pentru capacitatea sa de a contracara îmbătrânirea celulară, dezvoltarea bolilor inflamatorii şi de iradiere.

În ceea ce priveşte vaccinul antigripal, ministrul spune că există un plan de acţiune, întocmit de un grup de cercetători, care cuprinde etapele necesare pentru reluarea şi reautorizarea producţiei.